Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
8 ต.ค. 2558

SET พักฐาน เพื่อไปต่อ…”ซื้อ” Laggard ในกลุ่มสื่อสาร รับเหมาฯ
ดัชนี SET อยู่ที่ 1,393.53 จุด -0.13 จุด -0.01% ปริมาณซื้อขาย 25,872  ลบ.
แนวรับ :          1,390          แนวต้าน :          1,400 / 1,408
สรุปทิศทางและแนวโน้มตลาด
การ “พักฐาน” เป็นโอกาส “ซื้อ”…: การ “พักฐาน” ของ SET เป็นไปอย่างจำกัดกว่าที่คาดการณ์ไว้ ในช่วงเช้าที่ผ่านมา เนื่องจากแม้มีรายขายหุ้นที่ปรับสูงขึ้นแรงเมื่อวานนี้ อย่างกลุ่มพลังงานเข้ามาบ้าง แต่ 1) แรงขายหุ้นกลุ่มพลังงาน และวัสดุก่อสร้างเป็นไปอย่างจำกัด 2) แรงซื้อกลุ่มหุ้น Laggard Plays อย่างกลุ่มสื่อสาร และกลุ่มรับเหมาฯ ก่อสร้างที่ยังขึ้นมาไม่มากนัก…ทั้งนี้เรามองการ “พักฐาน” ของ SET เป็นโอกาสในการ “ซื้อ” ด้วยเป้าหมายการปรับสูงขึ้นระยะสัปดาห์ที่ 1,408-1,420 จุด และเป้าหมายสิ้นปีที่ 1,500 จุด
 “ซื้อ” Laggard Plays อย่างกลุ่มสื่อสาร และกลุ่มรับเหมาฯ: เราคาดว่าจะเห็น Sector Rotation หรือการ “เปลี่ยนกลุ่ม” ลงทุนเข้ามามากขึ้น หลังจากหุ้นกลุ่มพลังงานเป็น “ตัวนำ” ตลาดตั้งแต่ต้นสัปดาห์ที่ผ่านมา โดยเราคาดว่ากลุ่มหุ้นที่ยัง Laggard ตลาดอยู่ อย่างกลุ่มสื่อสาร และรับเหมาฯ ที่มีการประมูล 4G รออยู่ในเดือน พ.ย.นี้ และการลงทุนโครงสร้างพื้นฐานที่เริ่มขายซองประมูลแล้วตั้งแต่ต้นปี และยื่นซองในเดือน พ.ย.นี้…แนะนำ:-
1.กลุ่มรับเหมาฯ และวัสดุก่อสร้าง “ซื้อ” CK STEC UNIQ ITD (Trading โดยเฉพาะถ้าทะลุ 8.50 ไปได้ คาดว่าจะปรับสูงขึ้นต่อไปที่ 9.20 บาท) และ SCC
2.กลุ่มท่องเที่ยว เข้าสู่ช่วง High Season “ซื้อ” AOT CENTEL MINT (รอจังหวะ “พักฐาน” ของ CENTEL MINT)
3.ธนาคาร Valuation ต่ำ ต่างชาติชะลอขายหุ้น “ซื้อ” KBANK TMB (กำลังทดสอบแนวต้าน 2.58 บาท และทำรูปแบบ Inverse Head &amp; Shoulder เป้าหมาย 2.7/2.88 บาท)
4.Laggard Plays อย่างกลุ่มสื่อสารที่ Underperform ตลาดไป 7.5% ในช่วง 1 เดือน แนะนำ “ซื้อ” INTUCH ปันผลสูง 6.3-7.1%
 
หุ้นที่น่าสนใจทางเทคนิค
CPALL “ซื้อ” ราคาหุ้นมีจังหวะแกว่งตัวขึ้นต่อด้วยแท่งเทียน Three White Soldiers เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขาขึ้น สอดคล้องกับเครื่องมือ MACD ที่เป็นบวกได้ต่อเนื่อง เป็นจังหวะซื้อเก็งกำไร มีแนวต้านแรกที่จุดสูงสุดเดิมบริเวณ 52.00 บาท และเป้าหมายระยะกลางที่ 54.00 บาท
WHA “ซื้อ” ราคาหุ้นดีดตัวขึ้นจากฐาน ทะลุแนวเส้นค่าเฉลี่ย 7-14 วัน พร้อมปริมาณการซื้อขายสูงกว่าปกติ เครื่องมือ ADX และ MACD พุ่งชี้ขึ้น เป็นจังหวะซื้อเก็งกำไร มีแนวต้านแรกที่ 3.26 และเป้าหมายหมายถัดไปที่ 3.40 บาท
TPOLY “ซื้อ” ราคาหุ้นเริ่มฟื้นตัวขึ้นจากฐานด้วยรูปแบบ Double Bottom กลับมายืนเหนือเส้นค่าเฉลี่ยระยะ 1 เดือนได้อีกครั้ง เครื่องมือ DI+ ตัด DI- ขึ้นเป็นวันแรก เป็นจังหวะซื้อเก็งกำไร มีแนวต้านแรกที่บริเวณ 3.80 บาท ผ่านได้มีต้านถัดไปที่ 4.00 บาท
 
Futures แนวรับ          แนวต้าน
SET50       900             910
                890             915
Gold          19500           19700
              19400           19800
Oil            1830            1900
               1800               –